Source: https://www.odpady-portal.sk/Dokument/101935/hlasenie-o-vzniku-odpadu-a-nakladani-s-nim.aspx
Timestamp: 2019-10-19 10:25:07+00:00

Document:
Hlásenie o vzniku odpadu a nakladaní s ním | ODPADY-PORTAL.SK
Tento návod na vypĺňanie vám prinášame v spolupráci s Ing. Zuzanou Balkovou EKO-IN®, školiteľkou, konzultantkou a externou poradkyňou v oblasti odpadového hospodárstva a v ďalších oblastiach environmentálneho manažérstva.
Kde nájdete správne tlačivo?
Poradíme vám dve možnosti ako nájsť vzory tlačív a upozorníme na vyhľadanie správnej verzie tlačiva:
1. Zbierka zákonov
Jedinú právne záväznú verziu tlačiva môžete nájsť v Zbierke zákonov, online zdroj. Vyhlášku č. 366/2015 platnú od 1. januára 2019 nájdete tu: https://www.slov-lex.sk/pravne-predpisy/SK/ZZ/2015/366/20190101.html
Keď si v dokumente vyhľadáte Prílohu č. 2, nájdete v nej odkaz priamo na samotné tlačivo, je to toto: https://www.slov-lex.sk/pravne-predpisy/prilohy/SK/ZZ/2015/366/20190101_4765988-2.pdf
Tieto linky sú správne, odkazujú na dokument, ktorý musíte podať do konca februára 2019.
PRE INÉ OBDOBIE sa naučte zájsť na správnu verziu predpisu! Ak hľadáte tlačivá účinné v určitom období, musíte v histórii vyhľadať verziu platnú od konkrétneho dátumu a následne sa vám zelenou farbou zvýraznia zmeny právneho predpisu, ktoré boli novelizované. V tomto prípade rátame s účinnosťou od 1. januára 2019, takže zelenou farbou je vyznačená posledná novela 378/2018 Z.z.
Následne sa kliknutím na link Príloha č. 2 dostanete do prílohy, kde je možné si aktuálne platný formát ročného ohlásenia stiahnuť.
2. MŽP SR
Ďalšou možnosťou je webové sídlo Ministerstva životného prostredia SR. Výhodou tohto tlačiva je, že je vo formáte RTF, teda môžete do neho ľahko vpisovať údaje na počítači, napríklad vo Worde.
Vzory tlačív na webe MŽP SR nájdete tu: http://www.minzp.sk/sekcie/temy-oblasti/odpady-obaly/vzory-tlaciv-vyhlaska-c-366/2015-z-z/, ide o prílohu č. 2.
Táto verzia však nemusí byť aktualizovaná a preto nemusí byť právne záväzná. Z toho dôvodu vám odporúčame najskôr si ju porovnať s verziou zverejnenou v Zbierke zákonov, teda v tlačive uvedenom vyššie.
Viete o tom, že minulý rok sme pre Vás publikovali 602 článkov v denníku Odpady-portal.sk, 689 článkov v denníku Energie-portal.sk, a 338 článkov v denníku Voda-portal.sk, väčšinu z nich s pridanou hodnotou určenou výhradne pre predplatiteľov?
Predplatitelia dostávajú tiež denný monitoring médií o odpadoch a energiách. Plus printový mesačník Odpadové hospodárstvo.
Všetko podstatné pre manažérov a firemných ekológov sa dozviete, ak sa stanete našim predplatiteľom.
Spôsob vypĺňania tlačiva "Ohlásenie o vzniku odpadu a nakladaní s ním"
Do tlačiva Ohlásenie o vzniku odpadu a nakladaní s ním (odkaz na tlačivo vyššie) uvádzate sumárne údaje o množstvách odpadu a spôsobe nakladania s ním, ktoré uvádzate priebežne v tlačive Evidenčný list odpadu za uplynulý rok/štvrťrok podľa jednotlivých druhov alebo poddruhov odpadu.
Evidenčný list odpadu sa podľa vyhlášky (§ 2 ods. 3) vypĺňate priebežne za obdobie kalendárneho roka a uchovávate ho v elektronickej alebo v písomnej podobe päť rokov.
Ohlásenie o vzniku odpadu a nakladaní s ním podávate (§ 3 ods. 2) za obdobie kalendárneho roka do 28. februára nasledujúceho roka príslušnému okresnému úradu; ak ide o mobilné zariadenie na zhodnocovanie alebo zneškodňovanie odpadov, príslušnému okresnému úradu v sídle kraja podľa miesta nakladania s odpadom.
Poriadok v evidencii a ohlasovaní odpadov vám pomôže zabezpečiť aj softvér ENVITA EVI od nášho partnera, spoločnosti INISOFT.
Ak ohlasujete prevzatie odpadu, jedna kolónka tlačiva OHLÁSENIE O VZNIKU ODPADU A NAKLADANÍ S NÍM sa vytvorí sčítaním všetkých údajov o množstvách odpadu v tlačive EVIDENČNÝ LIST ODPADU, ktorý má zhodný kód odpadu a kód nakladania.
Ak ohlasujete odovzdanie odpadu, jedna kolónka tlačiva OHLÁSENIE O VZNIKU ODPADU A NAKLADANÍ S NÍM sa vytvorí sčítaním všetkých údajov o množstvách odpadu v tlačive EVIDENČNÝ LIST ODPADU, ktorý má zhodný kód odpadu, kód nakladania a zhodnú organizáciu.
Takto vyzerá stiahnuté tlačivo:
Teraz si prejdime jednotlivé kolónky.
Typ dokladu – podľa spôsobu činnosti:
Zadávate písmeno.
P | Pôvodca odpadu je každý pôvodný pôvodca, ktorého činnosťou odpad vzniká, alebo ten, kto vykonáva úpravu, zmiešavanie alebo iné úkony s odpadmi, ak ich výsledkom je zmena povahy alebo zloženia týchto odpadov.
M | Držiteľ odpadu je pôvodca odpadu alebo osoba, ktorá má odpad v držbe. Uvedie sa iba vtedy, ak sa nedá použiť iný kód (napr. servisné práce).
V | Zber odpadu je zhromažďovanie odpadu od inej osoby vrátane jeho predbežného triedenia a dočasného uloženia odpadu na účely prepravy do zariadenia na spracovanie odpadov. Uvedie sa aj vtedy ak ide o registráciu vydanú pre zber odpadov.
R | Zhodnocovanie odpadu je činnosť, ktorej hlavným výsledkom je prospešné využitie odpadu za účelom nahradiť iné materiály vo výrobnej činnosti alebo v širšom hospodárstve, alebo zabezpečenie pripravenosti odpadu na plnenie tejto funkcie; uvedené v tabuľke 5.
D | Zneškodňovanie odpadu je činnosť, ktorá nie je zhodnocovaním, a to aj vtedy, ak je druhotným výsledkom činnosti spätné získanie látok alebo energie; uvedené v tabuľke 6.
O | Obchodník je podnikateľ, ktorý pri kúpe a následnom predaji odpadu koná vo vlastnom mene a na vlastnú zodpovednosť, vrátane takých obchodníkov, ktorí tento odpad nemajú fyzicky v držbe.
S | Sprostredkovateľ je podnikateľ, ktorý organizuje zhodnocovanie odpadu alebo zneškodňovanie odpadu v mene iných osôb, vrátane takých sprostredkovateľov, ktorí tento odpad nemajú fyzicky v držbe.
Uvediete rok, za ktorý podávate ohlásenie.
Evidenčné číslo - Toto číslo pridelí a vyplní príslušný orgán štátnej správy odpadového hospodárstva.
Doklad za úrad overil - Uvedie sa pracovník príslušného orgánu štátnej správy odpadového hospodárstva , ktorý skontroloval úplnosť vyplnenia tlačiva.
IČO – uvediete identifikačné číslo organizácie; ak má organizácia identifikačné číslo menšie ako osemmiestne, zľava doplníte nuly na celkový počet ôsmich miest.
Obchodné meno – uvediete obchodné meno organizácie (právnickej osoby alebo fyzickej osoby-podnikateľa) tak, ako je zapísaná v príslušnom registri.
Ulica, obec, PSČ – uvediete presnú a úplnú adresu sídla organizácie.
Štatutárny orgán – uvediete meno, priezvisko, telefón, fax, e-mail, adresu webového sídla, člena štatutárneho orgánu oprávneného konať v mene spoločnosti alebo osoby splnomocnenej štatutárnym orgánom. Ak sú viacerí členovia štatutárneho orgánu oprávnení konať v mene spoločnosti spoločne, v prílohe uvediete ich meno, priezvisko, dátum a podpis.
Dátum – uvediete dátum podpísania tlačiva.
Komentár Zuzany Balkovej
Vysvetlenie podľa dôvodovej správy MŽP SR k vyhláške:
„Keďže prevádzkareň nemusí byť vždy definovaná podľa zákona č. 455/1991 Zb. o živnostenskom podnikaní v znení neskorších predpisov a zákona č. 513/1991 Zb. Obchodný zákonník v znení neskorších predpisov ustanovili sa podmienky, ako treba viesť Evidenčný list odpadu a vyplniť položku Prevádzkareň/Závod, ak sa nejedná o prevádzkareň v zmysle vyššie uvedených zákonov. V prípadoch, ak nejde o prevádzkareň v zmysle vyššie uvedených zákonov, evidencia sa vedie za každé miesto vzniku odpadu v súlade s vydaným súhlasom (napr. sklady nebezpečných odpadov) alebo len za každé miesto vzniku (napr. príslušná časť úseku líniových stavieb v rámci jedného okresu).
Ak ide o prekládkovú stanicu evidencia sa vedie za každé miesto dočasného uloženia komunálneho odpadu v súlade s vydaným súhlasom, a ak ide o skladovanie výkopovej zeminy, tak za každé miesto dočasného uloženia výkopovej zeminy v súlade s vydaným súhlasom.
V prípade mobilného zberu sa evidencia vedie sumárne na jednom Evidenčnom liste odpadu podľa druhu alebo poddruhu odpadu za všetky miesta vzniku v jednom okrese, tzn. že ten kto vykonáva mobilný zber vypĺňa položku Organizácia/Obec a do položky Prevádzkareň/Závod uvedie iba názov príslušného okresu, v ktorom je mobilný zber vykonávaný.“
Názov - Uvediete, ak je zavedený vnútri organizácie.
Ulica, obec, PSČ - Uvediete presnú a úplnú adresu prevádzkarne.
Zodpovedná osoba - Uvediete poverenú osobu, ktorá je zodpovedná za nakladanie s odpadmi, jej telefón, fax, e-mail, adresa URL.
Dátum - Uvediete dátum podpísania tlačiva.
OPIS ZARIADENIA NA ZHODNOCOVANIE/ZNEŠKODŇOVANIE ODPADOV
Vyplní iba zariadenie na zhodnocovanie a zneškodňovanie odpadov. Prevádzkovateľ zariadenia na zhodnocovanie/zneškodňovanie odpadov vypĺňa samostatné tlačivo za každý kód nakladania uvedený v tabuľkách 5 a 6 okrem kódov nakladania R 13 a D 15.
Číslo rozhodnutia – uvedie sa číslo rozhodnutia na prevádzkovanie danej činnosti vydaného príslušným orgánom štátnej správy odpadového hospodárstva.
Kód nakladania – uvedie sa kód podľa tabuliek 5 a 6.
Názov technológie – uvedie sa stručný názov technológie.
Rok začatia prevádzky – uvedie sa rok začatia prevádzky.
Kapacita zariadenia – uvedie sa kapacita zariadenia v príslušných meracích jednotkách povolená v súhlase orgánu štátnej správy odpadového hospodárstva.
Hmotnosť odpadu – uvedie sa celková hmotnosť odpadov zhodnocovaných/zneškodňovaných v tonách za rok, za ktorý sú údaje spracované.
SAMOTNÁ TABUĽKA
Prechádzame vypĺňať samotnú tabuľku. Zapisujeme do nej:
Por. číslo (stĺpec 1)
Uvediete poradové číslo záznamu.
Kód odpadu podľa Katalógu odpadov (stĺpec 2)
Uvediete kód odpadu podľa aktuálneho Katalógu odpadov.
Názov odpadu podľa Katalógu odpadov (stĺpec 3)
Uvediete názov odpadu podľa Katalógu odpadov.
Kategória odpadu (stĺpec 4)
Uvediete kategóriu odpadu podľa Katalógu odpadov.
Y-kód (stĺpec 5)
pri nebezpečnom odpade sa uvedie Y-kód podľa tabuliek 1, 2 a 3. Ak je možné priradiť viac kódov, priradí sa kód len tej zložky, ktorá je najnebezpečnejšia z hľadiska vplyvu na zdravie ľudí a životné prostredie.
Tabuľka 1 k vypĺňaniu stĺpca 5 (Y-kód)
Tabuľka 2 k vypĺňaniu stĺpca 5 (Y-kód)
organohalogénové zlúčeniny iné ako látky uvedené v tejto tabuľke (napr. Y39, Y41, Y42, Y43, Y44)
Tabuľka 3 k vypĺňaniu stĺpca 5 (Y-kód)
Hmotnosť odpadu (stĺpec 6)
Uvediete:
ak ide o vznik/prevzatie odpadu, súhrnné množstvo vzniknutých/prevzatých odpadov, ktoré majú zhodný kód odpadu a kód nakladania,
ak ide o odovzdanie odpadu, súhrnné množstvo odovzdaných odpadov, ktoré majú zhodný kód odpadu, kód nakladania a organizáciu.
Zacitujme Dôvodovú správu MŽP SR: „V súvislosti so štatistickým vyhodnocovaním údajov sa do položky Hmotnosť odpadu (3) doplnila povinnosť pre obce uvádzať v tomto stĺpci sumárnu hmotnosť odpadu, ktorá vznikne tak, že k hmotnosti odpadu sa pripočíta hmotnosť odpadu oznámená obci podľa § 10 tejto vyhlášky.“
Kód (stĺpec 7)
ak ide o vznik odpadu, kód nakladania podľa tabuľky 4,
ak ide o prevzatie odpadu, kód nakladania s odpadom v organizácii, ktorá podáva ohlásenie, a to podľa tabuliek 4, 5 a 6,
ak ide o odovzdanie odpadu, kód nakladania podľa tabuliek 4, 5 a 6, a to vo väzbe na organizáciu uvedenú v stĺpci 8. Na tento kód nakladania sa vzťahuje príslušná hmotnosť odpadu uvedená v stĺpci 6.
Ak odpad, ktorý vznikol v období, za ktoré sa podáva Ohlásenie o vzniku odpadu a nakladaní s ním alebo s ktorým držiteľ odpadu prvýkrát nakladal v príslušnom období a nebol v tomto období odovzdaný inému držiteľovi odpadu, uvedie sa v stĺpci 7 kód „Z“ (zhromažďovanie), ak ide o zariadenie na zhodnocovanie a zariadenie na zneškodňovanie, kódy R 13 alebo D 15 a v stĺpci 6 príslušná hmotnosť odpadu a zároveň sa v stĺpci 9 uvedie skratka „ZO“ (zostatok z roka, za ktorý sa podáva ohlásenie).
To znamená, že ak vznikol odpad v roku 2018 a neodovzdali ste ho, potom sa uvádza zostatok na konci roka – „Z“ (zostatok na sklade ako pri inventarizácii skladových zásob) pre pôvodcu (P) a zariadenie na zber (Z).
ak ide o zariadenie na zhodnocovanie a zariadenie na zneškodňovanie, kódy R 13 alebo D 15 a v stĺpci 6 príslušná hmotnosť odpadu a zároveň sa v stĺpci 9 uvedie skratka „ZO“
Keďže uvedené ohlásenie podávajú aj zariadenie na zhodnotenie (R1-R12) a zariadenie na zneškodnenie (D1-D14), nespracovaný zostatok na konci roka neoznačia kódom „Z“ ako pôvodca alebo zariadenie na zber, ale kódom R13 – pre zariadenie na zhodnocovanie a kódom D15 – pre zariadenie na zneškodňovanie a tieto zariadenia doplnia spresnenie skratkou „ZO“ v stĺpci 7.
Ak odpad vznikol pred príslušným obdobím, za ktoré sa podáva Ohlásenie o vzniku odpadu a nakladaní s ním a nebol v tomto období odovzdaný inému držiteľovi odpadu, uvedie sa v stĺpci 7 kód „Z“ (zhromažďovanie), v stĺpci 6 príslušná hmotnosť odpadu a zároveň sa v stĺpci 9 uvedie skratka „ZPR“ (z predchádzajúceho kalendárneho roka, ktorý predchádza obdobiu, za ktoré sa podáva ohlásenie).
V prípade, že odpad vznikol v roku 2017 a zároveň je splnená podmienka, že v roku 2018 nebol odovzdaný inému držiteľovi, v tom prípade sa uvedie v stĺpci 7 kód „Z“ a doplní sa skratkou „ZPR“. Skratku „Z“ používa opäť iba pôvodca (P) alebo zariadenie na zber (V).
Takto označený odpad (ZPR) v ročnom ohlásení upozorňuje orgán štátnej správy na to, že ste odpad zhromažďovali dlhšie ako 1 rok – porušenie ustanovenia zákona §14 ods. 1 písm. i)
Uvedená skratka bola zavedená zároveň so súhlasom na zhromažďovanie odpadu dlhšie ako jeden rok pred jeho zneškodnením alebo dlhšie ako tri roky pred jeho zhodnotením, o ktorý môže požiadať iba pôvodca odpadu (§97 ods.1 písm. t) preto je treba zvažovať používanie „ZPR“ v ročnom ohlásení.
Z uvedeného vyplýva, že skratku „ZPR“ môže, v súlade so zákonom, použiť iba pôvodca, ktorý má udelený súhlas na zhromažďovanie odpadu dlhšie ako 1 rok.... (§97 ods.1 písm. t)
Tabuľka 4 k vypĺňaniu stĺpca 7 (Kód)
Tabuľka 5 k vypĺňaniu stĺpca 7 (Kód)
Recyklácia alebo spätné získavanie organických látok, ktoré sa nepoužívajú ako rozpúšťadlá
(vrátane kompostovania a iných biologických transformačných procesov) (*)
Úprava pôdy na účel dosiahnutia prínosov pre poľnohospodárstvo alebo na zlepšenie životného
Úprava odpadov určených na spracovanie niektorou z činností R1 až R11 (***)
Skladovanie odpadov pred použitím niektorej z činností R1 až R12 (okrem dočasného uloženia
pred zberom na mieste vzniku) (****)
Tabuľka 6 k vypĺňaniu stĺpca 7 (Kód)
Hĺbková injektáž (napr. injektáž čerpateľných odpadov do vrtov, soľných baní alebo
prirodzených úložísk atď.)
Ukladanie do povrchových nádrží (napr. umiestnenie kvapalných alebo kalových odpadov do
jám, odkalísk atď.)
Biologická úprava nešpecifikovaná v tejto prílohe, pri ktorej vznikajú zlúčeniny alebo zmesi,
ktoré sú zneškodnené niektorou z činností D1 až D12
Fyzikálno-chemická úprava nešpecifikovaná v tejto prílohe, pri ktorej vznikajú zlúčeniny alebo
zmesi, ktoré sú zneškodnené niektorou z činností D1 až D12 (napr. odparovanie, sušenie,
kalcinácia)
Spaľovanie na pevnine
Spaľovanie na mori (*)
Trvalé uloženie (napr. umiestnenie kontajnerov v baniach
Zmiešavanie alebo miešanie pred použitím niektorej z činností D1 až D12 (**)
Uloženie do ďalších obalov pred použitím niektorej z činností D1 až D13
Skladovanie pred použitím niektorej z činností D1 až D14 (okrem dočasného uloženia pred
zberom na mieste vzniku) (***)
(**) Ak sa nehodí iný D-kód, môže to zahŕňať predbežné činnosti pred zneškodnením vrátane predbežnej úpravy, ako aj okrem iného napríklad triedenie, drvenie, stláčanie, peletizácia, sušenie, šrotovanie, kondicionovanie alebo triedenie pred akoukoľvek činnosťou D1 až D12.
(***) § 3 ods. 5 zákona
IČO, obchodné meno, sídlo/miesto podnikania (stĺpec 8)
ak ide o prevzatie odpadu od fyzických osôb, právnických osôb a fyzických osôb – podnikateľov, tento stĺpec sa nevypĺňa a zároveň sa v stĺpci 9 uvedie skratka „PD“ (predchádzajúci držiteľ),
ak ide o odovzdanie odpadu, IČO, obchodné meno a sídlo/miesto podnikania každého príjemcu odpadu (stĺpec 5 prílohy č. 1) a zároveň sa v stĺpci 9 uvedie skratka „PRO“ (príjemca odpadu),
ak ide o cezhraničný pohyb odpadov, obchodné meno organizácie a názov štátu určenia a zároveň sa v stĺpci 9 uvedie skratka „E“ (cezhraničná preprava odpadov z územia Slovenskej republiky, vývoz) a názov a sídlo zariadenia na zhodnocovanie odpadu,
ak ide o odovzdanie odpadu na využitie v domácnosti, tento stĺpec sa nevypĺňa a v stĺpci 9 sa uvedie číslo súhlasu orgánu štátnej správy odpadového hospodárstva a skratka „DO“.
Pozn. (stĺpec 9)
Ak ide o cezhraničný pohyb odpadov, uvedie sa skratka „E“ (cezhraničná preprava odpadov z územia Slovenskej republiky, vývoz) a názov a sídlo zariadenia na zhodnocovanie odpadu.
Ak ide o stav konca odpadu, uvedie sa číslo certifikátu o zhode alebo iného dokladu, ktorý vyžaduje osobitný právny predpis upravujúci stav konca odpadu v konkrétnom prípade, a skratka „SKO“.
Ak odpad prešiel prípravou na opätovné použitie, uvedie sa číslo rozhodnutia, ktorým bol udelený súhlas na vykonávanie prípravy na opätovné použitie, a skratka „PO“.
Ak namiesto odpadu vzniká vedľajší produkt, uvedie sa číslo rozhodnutia, ktorým bol udelený súhlas na to, že látka alebo vec sa považujú za vedľajší produkt, a nie za odpad, a skratka „VP“.
Ak ide o odovzdanie odpadu do spätného zberu, uvedie sa „spätný zber“.
§ 14 ods. 1 písm. e) zákona o odpadoch – pre vyhradené prúdy odpadov § 38 ods. 1 písm. a) a d), § 49 písm. a) a b) a § 72
Ak tabuľka nepostačuje na uvedenie všetkých vykazovaných odpadov, pokračuje sa na ďalších stranách, kde v hornej časti každej strany sa uvedie len obchodné meno organizácie, IČO, prípadne názov prevádzkarne/závodu, za ktorý sa ohlásenie podáva, a poradové číslo strany. Príslušný orgán štátnej správy odpadového hospodárstva vyplní evidenčné číslo.
Poradca držiteľa odpaduVyhláška č. 366/2015 o evidenčnej povinnosti a ohlasovacej povinnosti

References: § 10
 §14
 § 3

§ 14
 § 38
 § 49
 § 72